Сагыш тулы хатлар әле дә куыра күңелне (СУГЫШ КӨНДӘЛЕГЕ)

	Сталинград казанында Икенче бөтендөнья сугышының хәлиткеч һәм иң күп корбан алган сугышы булган иде. Дошман ярты ел буе Дон елгасы, Волго-Дон каналы һәм Сталинград шәһәрен алу өчен көрәш алып барды. Ләкин кызылармиячеләр “Артыбызда – Россия! Бер адым да чигенмәячәкбез!” дигән лозунг астында, гомерләрен аямыйча, җиребезнең һәр карышы өчен көрәштеләр һәм немец гаскәрләрен Сталинград янында чолганышка алып, күпчелеген юк иттеләр, фельдмаршал Паулюсны һәм тагын 24 генералны, күпсанлы солдатларны әсирлеккә алдылар. 	 Бу сугыш нәкъ 75 ел элек, 1943 елның 2 февралендә совет гаскәрләренең тулы җиңүе белән тәмамланды.  Шушы канкойгыч иттарттыргычта якташыбыз Талип Хафиз улы Мәхмүтов та булган. Татарстанның Ибрай авылыннан фронтка киткән бу егет сугыштан соң Куйбышевка күчеп килгән, биредә КАТЭК заводында эшләгән, үзе салган өйдә Газизә исемле кыз белән матур гына гаилә корып 4 бала, оныклар үстергән, ә картайгач, мәчеткә йөргән. Ул башкалардан бернәрсәсе белән дә аерылмаган. Тик 9 май бәйрәме якынлашканда гына, өздереп сандугачлар сайраганда, сугыш вакытында язып барган көндәлекләрен ачып укыган... 2000 елдан бирле Талип Хафиз улы дөньяда юк инде. Ә көндәлеге безгә сугыш хакыйкатен онытырга бирми. 
	Эльмира ШӘВӘЛИЕВА	
Бердәмлек

	№ --- | 02.02.2018	


